آذربایجان خالق یارادیجیلیغی نین اینکیشافیندا دا آشیق حسین‌ین بؤیوک خیدمتی اولوب. او،  " قارا تانری‌وئردی " ،  " نریمان " ،  " خانلار " ،  " حاجی تاغی "  داستان‌لاری نین یارادیجیسی‌دیر. " کوروغلو "  داستانی نین ان کامیل بیلیجیسی محض آشیق حسین حساب ائدیلیب. داستانین بیر نئچه قولو -  " کوروغلونون توقات سفری " ،  " باغداد سفری " ،  " همزه نین قیرآتی آپارماسی " ،  " کوروغلونون ووروشماسی "  و س. قول‌لاری آشیق حسین ین دیلیندن یازیلیب.